Պապ թեստի միկրոդիագրամ։ Ներքևի ձախ կողմում կարելի է տեսնել աննորմալ բջիջներ։
**Պապ թեստ** (նաև՝ **պապ քսուկ**, **պապ քսուք**, **Պապանիկոլաուի թեստ**), գինեկոլոգիայի մեջ օգտագործվող հետազոտման թեստ, որը օգտագործվում է արգանդի պարանոցի կամ վզիկի (ectocervix) նախաչարորակ և չարորակ (քաղցկեղային) ընթացքները հայտնաբերելու համար։ Էական փոփոխությունները կարելի է բուժել, այդպիսով կանխելով արգանդի վզիկի քաղցկեղը։ Թեստը կոչվում է իր ստեղծողի՝ հայտնի հույն բժիշտ Յորյոս Պապանիկոլաուի անվամբ։ Հետանցքային պապ քսուկը այս թեստի մեթոդի հարմարեցումն է հետանցքային քաղցկեղների հետազոտման և հայտնաբերման համար։

Պապ քսուկի ժամանակ գործիքով արգանդի վզիկից բջիջներ են վերցվում, որոնք աննորմալությունների համար ստուգվում են մանրադիտակի տակ։ Թեստի նպատակն է հայտնաբերել պոտենցիալ նախաքաղցկեղային փոփոխություններ (պարանոցային էպիթելային նորագոյացություններ (cervical intraepithelial neoplasia) կամ պարանոցային դիսպլազիա), որոնք սովորաբար առաջանում են սեռական ճանապարհով փոխանցված մարդու պապիլոմավիրուսներից։ Թեստը շարունակում է մնալ արգանդի վզիկի քաղցկեղի վաղ և այլ հայտնաբերման արդյունավետ և տարածված մեթոդ։

Ցուցումներ
----------

Հետազոտման ուղեցույցները երկրից երկիր տարբեր են լինում։ Սովորաբար, հետազոտումը սկսում է 20-ից 25 տարեկան կանանց մոտ և շարունակվում մինչ 50 կամ 60 տարեկան։

Կանայք պիտի իրենց առաջին սեռական հարաբերությունից մի քանի տարի հետո սկսեն հետազոտումը։ Կանանց մեծ մասը սեռականորեն ակտիվանալուց ոչ շատ ուշ ձեռք են բերում մարդու պապիլոմավիրուսը։ Միջին տվյալներով մեկ, իսկ նույնիսկ մինչ չորս տարի կարող է տևել, որ կնոջ պաշտպանական համակարգը արձագանքի նախնական վարակին։ Այս ընթացքում թեստավորումը կարող է ցույց տալ այդ պաշտպանական ռեակցիան որպես մեղմ աննորմալություններ, որոնք սովորաբար արգանդի վզիկի քաղցկեղի նշան չեն, սակայն կարող են կնոջը ստիպել ավելի թեստեր անցկացնելու և հավանաբար բուժվելու։ Արգանդի վզիկի քաղցկեղը որոշ ժամանակի տևողությամբ է զարգանում, և այդ պատճառով թեստը մի քանի տարի հետաձգելը պոտենցիալ նախաքաղցկեղային վերքի անհայտ մնալու փոքր ռիսկ է ներկայացնում։ Օրինակ՝ 25 տարեկանից ցածր կանանց հետազոտումը 30 տարեկանից ցածր կանանց քաղցկեղի տոկոսները չի նվազեցնում։

Քիչ օգուտ կա կամ օգուտ չկա հետազոտել այն կանանց, ովքեր սեռական շփում չեն ունեցել։ Մարդու պապիլոմավիրուսը կարող է նաև փոխանցվել կանանց միջև սեռական հարաբերության միջոցով, և այդ պատճառով այն կանայք, որ միայն ուրիշ կանաց հետ և սեռական հարաբերություն ունեցել պետք է նաև հետազոտվեն, դրանով հանդերձ, որ իրենք ավելի արգանդի վզիկի քաղցկեղի ավելի ցածր ռիսկ ունեն։

Հետազոտման հաճախականության ուղեցույցներ նախկինում աննորմալ քսուկ չունեցողներին սովորաբար երեքից հինգ տարի պարբերականությամբ են առաջարկում հետազոտվել։ Ավելի հին առաջարկություններ առաջարկում էին ամեն մեկ կամ երկու տարի հետազոտվել, սակայն ընդունում են, որ կանանց մեծ մասը կարող է ավելի քիչ հաճախականությամբ հետազոտվել։ Անգլիայում 50-ից ցածր կանանց առաջարկվում է հետազոտվել ամեն երեք տարի, իսկ 50-ից բարձր կանանց՝ ամեն 5 տարին մեկ։

Հետազոտումները դադարելու ուղեցույցները տարբերվում են։ Նախկինում բացասական հետազոտումներ ունեցած 60-ից բարձր կանանց ստուգման երևի մեծ օգուտ չկա։ Բարորակ հիվանդության պատճառով կատարած ամբողջական արգանդազերծումից հետո հետազոտման շարունակման կարիք չկա։

Պապ քսուկը դեռ առաջարկվում է ՄՊՎ պատվաստում ստացածներին, քանզի պատվաստումները բոլոր արգանդի վզիկի քաղցկեղ պատճառող ՄՊՎ-ների դեմ չեն։ Նաև, մարդու պապիլոմավիրուսի ձեռքբերումից հետո պատվաստվելը դրա դեմ չի օգնում։

Արդյունավետություն
------------------

Աշխարհում ամեն տարի 500,000 կնոջ մոտ ախտորշվում է արգանդի պարանոցի քաղցկեղ, իսկ 5,000 հոգի մահանում են դրանից։

Ըստ Հայ-ամերիկյան առողջության կենտրոնի կնախտաբանության բաժնի վարիչ Մարինե Ոսկանյանի, նույնիսկ մեկ անգամ կյանքում հանձնելով պապ թեստը՝ կինը իր արգանդի պարանոցի քաղցկեղի առաջացման հավանականությունը նվազեցնում է 45%-ով, իսկ 9 պարբերական անգամ հանձնելով այն, հավանականությունը նվազեցնում 99%-ով։ Ըստ այլ տվյալների, բնակչության մակարդակով յուրաքանչյուր 3-5 տարի անցկացվող բջջաբանական հետազոտումը կարող է արգանդի պարանոցի քաղցկեղի հավանականությունը նվազեցնել 80%-ով։

Պապ թեստի միջոցով քաղցկեղի կանխումը կարող է ձախողվել տարբեր պատճառներով, ինչպիսիք են ոչ կանոնավոր հետազոտումը, աննորմալ արդյունքների պատշաճ հետևողականության պակասը և նմուշառման և մեկնաբանման սխալներ։

Ծանոթագրություններ
------------------

1. ↑  Ստրանդեր Բ (2009). «Ի՞նչ տարիքում պետք է դադարի պարանոցային հետազոտումը։ (At what age should cervical screening stop?)». *Brit Med J*. **338**: 1022–23. doi:10.1136/bmj.b809.
2. 1 2  American Cancer Society. (2010). Detailed Guide: Cervical Cancer. Can Cervical Cancer Be Prevented? Արխիվացված 2010-05-15 Wayback Machine
3. ↑  Sasieni, P; Castanon, A; Cuzick, J; Snow, J; (2009). «Effectiveness of Cervical Screening with Age: Population based Case-Control Study of Prospectively Recorded Data». *BMJ*. **339**: 2968–2974.`{{cite journal}}`: CS1 սպաս․ բազմաթիվ անուններ: authors list (link) CS1 սպաս․ հավելյալ կետադրություն (link)
4. ↑  Marrazzo, JM; և այլք: (2001). «Papanicolaou Test Screening and Prevalence of Genital Human Papillomavirus Among Women who have Sex with Women». *American Journal of Public Health*. **91** (6): 947–952. doi:10.2105/AJPH.91.6.947. PMC 1446473. PMID 11392939. `{{cite journal}}`: Explicit use of et al. in: `|author=` (օգնություն)
5. ↑  U.S. Preventive Services Task Force (2003). «Screening for Cervical Cancer: Recommendations and Rationale. AHRQ Publication No. 03-515A». Rockville, MD.: Agency for Healthcare Research and Quality. Արխիվացված է օրիգինալից 2016-01-02-ին. Վերցված է հունիսի 5, 2010.-ին.
6. 1 2 3  Մ. Արբին և այլ։ (2010). «Արգանդի վզիկի քաղցկեղի հետազոտման եվրոպական ուղեցույց։ Երկրորդ հրատարակություն (անգլերեն)». *Annals of Oncology*. **21** (3): 448–458. doi:10.1093/annonc/mdp471. PMC 2826099. PMID 20176693.
7. ↑  Saiseni P, Adams J, Cuzick J (2003). «Benefit of cervical screening at different ages: evidence from the UK audit of screening histories». *Br J Cancer*. **89** (1): 88–93. doi:10.1038/sj.bjc.6600974. PMC 2394236. PMID 12838306.`{{cite journal}}`: CS1 սպաս․ բազմաթիվ անուններ: authors list (link)
8. ↑  Աշխարհում ամեն տարի 500 հազար կին հիվանդանում է արգանդի պարանոցի քաղցկեղով
9. ↑  ԴիՄեյ Մ. (2007). *Բջջաախտաբանության գործնական սկզբունքները։ Վերանայած հրատարակություն։ (անգլերեն՝ Practical principles of cytopathology. Revised edition.)*. Չիկագո, Իլինոյս: American Society for Clinical Pathology Press. ISBN 978-0-89189-549-7.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պապ թեստ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | eMedicine · MedlinePlus |
|  |
| Բառարաններ և հանրագիտարաններ | Բրիտանիկա · Բրիտանիկա · Մեծ կատալոնական · MESH ID · Universalis |
|  |
| Չափորոշչային վերահսկողություն | Microsoft: 2779742066, 2910308442 |

 |